Reino Penttilä

Reino Juhani Penttilä (21. huhtikuuta 1940 Nurmo – 18. marraskuuta 2023 Nurmo)Kuolinilmoitus, Reino Juhani Penttilä, Ilkka-Pohjalainen, 2023, No 318, sivu 29, julkaistu 2.12.2023 (Kansalliskirjaston digitaaliset aineistot) oli suomalainen maanviljelijä ja osuustoimintavaikuttaja, joka on saanut maanviljelysneuvoksen arvonimen. Viitattu 5.6.2023.

Penttilä syntyi maanviljelijä Reino Johannes Penttilän ja emäntä Aune Johanna Katilan perheeseen. Hän avioitui 1999 Leila Irmeli Kamusen kanssa. Kansakoulun käynyt Penttilä oli maanviljelijä Nurmossa 1961–1996 ja Penttilän Broiler/Larvatalon Broiler Oy:n palveluksessa 1970–2005. Hän oli Osuusteurastamo Itikan ja sitä seuranneen Atrian pitkäaikainen ylin päättäjä, vuodesta 1982 aina vuoteen 2005 asti. Itikan hallintoneuvoston jäsen Penttilä oli 1966–2005 ja puheenjohtaja 1982–2005 ja Itikka-Lihapolar Oy:n eli sittemmin Atria Oyj:n ja Atria Yhtymä Oyj:n hallituksen puheenjohtaja 1991–2005. Penttilä oli myös muun muassa Tuottajain Lihakeskuskunnan hallintoneuvoston jäsen 1982–1991 ja puheenjohtaja 1988–1990 ja Keskinäisen vahinkovakuutusyhtiö Tapiolan hallintoneuvoston jäsen 1994–2006 ja puheenjohtaja 2005–2006. Hänellä oli lisäksi useita muita osuustoiminnallisia ja maatalousalan järjestöjen luottamustehtäviä. Maanviljelysneuvoksen arvonimen Penttilä sai 2000.

Penttilä kuoli vuonna 2023. Hänet on haudattu Nurmossa Nurmon hautausmaalle.

 Lähteet 

Luokka:Suomalaiset maanviljelijät
Luokka:Suomalaiset yrittäjät
Luokka:Maanviljelysneuvokset
Luokka:Suomalaiset osuustoimintaliikkeen vaikuttajat
Luokka:Vuonna 1940 syntyneet
Luokka:Vuonna 2023 kuolleet